stanford-oval/wikipedia huggingface dataset:
ויקטור פאצ'ו
קריירת משחק

פאצ'ו החל את הקריירה בקבוצת פלמורטרי מהעיר ולורה שבאלבניה. בגיל צעיר עבר לאתלטיקו מדריד וצורף לסגל קבוצת המילואים של המועדון. כשהיה בן 18 עבר ליוון וחתם בקבוצת א.א.ק. אתונה, אך לא שיחק במדי הקבוצה, וכעבור שנה עבר לקפריסין ושיחק בא.א.ק. לרנקה. בשנת 1995 שב לקבוצת נעוריו ואת עונתו האחרונה במדיה, 1996/1997, סיים כמלך השערים. ביצועיו בקבוצה צדו את עיניו של מאמן נבחרת אלבניה והוא זומן לסגל הנבחרת ובה רשם ארבע הופעות. בתום העונה המוצלחת עבר למריבור וזכה עמה באליפות סלובניה ומשם עבר להיידוק ספליט מליגת העל הקרואטית.
בתחילת עונת 1998/1999 הגיע פאצ'ו לישראל וחתם בקבוצת הפועל ירושלים ששיחקה אז בליגה הבכירה. לאחר חצי עונה מוצלחת בה כבש תשעה שערים ב-13 משחקים הושאל למכבי חיפה שהתמודדה על תואר האליפות ועברה את שלב שמינית הגמר בגביע אירופה למחזיקות גביע, וזאת בעקבות מכירתו של חלוץ הקבוצה אלון מזרחי לניס. במכבי חיפה נאלץ פאצ'ו להתמודד על מקום בהרכב עם חלוץ הרכש רונן חרזי, וכבש ארבעה שערים עד תום העונה. הקבוצה לא הצליחה לזכות באליפות ונשרה מהטורניר האירופאי לאחר שהפסידה בשלב רבע הגמר ללוקומוטיב מוסקבה. במשחקה של חיפה נגד עירוני אשדוד באותה עונה זרק פאצ'ו בכעס את אחת מנעליו על ראשו של שוער אשדוד לאחר שהחטיא בעיטה לשער.
לקראת עונת 1999/2000 עבר פאצ'ו לבית"ר ירושלים, במדיה כבש 13 שערי ליגה כאשר הקבוצה סיימה במקום החמישי, ובגביע המדינה הגיעה עד לשלב הגמר. במשחק הגמר מול הפועל תל אביב השווה פאצ'ו ל-1–1 סמוך לשריקת הסיום של המשחק, והשווה את התוצאה ל-2–2 בדקה ה-119 בהארכה, אך בית"ר הפסידה את הגביע בדו-קרב פנדלים.
בעונת 2000/2001 עבר פאצ'ו להפועל חיפה כשאת הדרך ההפוכה עושה כוכב הקבוצה ג'ובאני רוסו. חיפה סיימה את העונה במקום השלישי כשפאצ'ו כובש שלושה שערים. בתקופה זו נקלע בעלי המועדון רובי שפירא לקשיים כלכליים ונאלץ לשחרר שחקנים רבים, וכך פאצ'ו מצא את דרכו חזרה לבית"ר ירושלים. בעונה הבאה כבש פאצ'ו שמונה שערים ובית"ר ניצלה מירידה לליגה השנייה במחזורי הסיום. במהלך הקדנציה השנייה בבית"ר הושעה פאצ'ו מאימוני הקבוצה בעקבות התבטאות נגד מאמן הקבוצה אלי כהן. פאצ'ו אף שלח מכתב תלונה לאופ"א וביקש סיוע בהתנהלות מול המועדון, ושב לאימוני הקבוצה לאחר כחודש.
את עונת 2002/2003 פתח פאצ'ו בקוצ'ליספור מליגת העל הטורקית שנשרה בתום העונה לליגה השנייה. פאצ'ו עבר לארצות הברית לקבוצת רוצ'סטר ריינוס, וב-2006 פרש ממשחק פעיל. לאחר פרישתו נשאר פאצ'ו בעיר רוצ'סטר והקים בית ספר לכדורגל.
הערות שוליים

↑  יהונתן כהן, ‏פאצ'ה: "המוסלמי הראשון בבית"ר? אני בכלל נוצרי", באתר ערוץ הספורט, 12 בנובמבר 2016
↑  Albanian Superliga top scorers
↑  רועי שילינג, ‏‏שליימה נגד אברם, פאצ'ה נלחם והחגיגה במגזר, באתר ספורט1, 20 במאי 2015
↑  פרץ סופר וגולן בר יוסף, סופית: רוסו בירושלים, פאצ'ה בחיפה, באתר ynet, 28 ביוני 2000
↑  שלמה חסיד, בית"ר ירושלים: ויקטור פאצ'ה לדין משמעתי, באתר ynet, 16 במרץ 2002
הפרדת עיסוקים מגדרית

אחות
הפרדת עיסוקים מגדרית משמעה ששיעור מבני מגדר אחד העוסקים במקצוע מסוים, גבוה או נמוך באופן משמעותי ביחס לשיעור השתתפותו של מגדר זה בכוח העבודה הכללי.
רק מיעוט קטן של מקצועות מאוזנים בהיבט מגדרי, כלומר מתקיים בהם שיעור דומה של גברים ונשים. במרבית המקצועות קיים רוב נשי ניכר או רוב גברי ניכר. מקצועות בעלי רוב נשי ניכר קרויים "מקצועות נשיים" (מקצועות של "צווארון ורוד"), ונכללים בהם מקצועות כגון הוראה וסיעוד, ומקצועות בעלי רוב גברי ניכר קרויים "מקצועות גבריים", ונכללים בהם מקצועות כגון נהיגה והנדסה. הפרדה כזאת למקצועות ועיסוקים מכונה סגרגציה אופקית, ואילו הפרדה המביאה לאי שוויון בחלוקה לדרגים מכונה סגרגציה אנכית. ישנם גם מקצועות בהם הנשים מאכלסות את הדרגים הנמוכים בעוד שהדרגים העליונים מתאפיינים ברוב גברי. מגבלה על קידומן של נשים לדרגים עליונים מכונה תקרת הזכוכית ואילו קידום מהיר של גברים במקצועות נשיים מכונה מעלית הזכוכית.
בדיקת הדינמיקה של ההפרדה לאורך זמן, מראה שתי תופעות שעל פני השטח נראות כסותרות: התופעה הראשונה היא שינויים בהפרדה על פי מין – מקצועות בעלי רוב גברי קולטים נשים ועוברים "פמיניזציה" עד שהם הופכים ל"נשיים", כפי שאירע במקצועות הפקידות וההוראה, למשל. לעיתים רחוקות מתרחש תהליך הפוך – הפרדה בכיוון השני: כניסת גברים למקצוע נשי. כך קרה למשל בתחומים הפרא-רפואיים כגון פיזיותרפיה. התופעה השנייה, הסותרת את הראשונה, היא העובדה שההפרדה בין גברים לנשים במקצועות השונים נותרת בעינה. גם כשהם עוסקים באותו המקצוע, לעיתים גברים ונשים אינם ממלאים את אותם התפקידים, ונמצאים בנישות תעסוקתיות שונות. תופעה זו מכונה "גטואיזציה". תופעות אלו מסבירות את הדינמיות של תופעת ההפרדה: לצד שמירה על רמת הפרדה גבוהה ישנם מקצועות שנראה שכביכול הם עברו אי-הפרדה ומתאזנים, אך למעשה הם עברו הפרדה מחדש, ונותרו מופרדים בכיוון ההפוך. מקצועות אלה הפכו מגבריים לנשיים, ובמקומם הפכו מקצועות אחרים, חדשים בחלקם, מופרדים ו"גבריים". במקביל נולדו מקצועות חדשים "נשיים".
יש הטוענים כי לתופעות אלה יש השלכות הפוגעות במעמד האישה בעולם העבודה: הן מצמצמות את אפשרויות הבחירה הממשיות הפתוחות בפני נשים ומהוות גורם ראשון במעלה להבדלים בשכר ובהזדמנויות קידום בין המינים.
הבדל מגדרי נוסף הוא ייצוג-יתר של גברים בענפים ומקצועות בסיכון גבוה, כגון בנייה, כרייה, מכבי אש, צבא, חקלאות, דייג, ואבטחה. כתוצאה מכך, בצפון אמריקה, אירופה ואזורים נוספים הסיכוי של גברים למות בתאונת עבודה גבוה משל נשים. מספר מחקרים מצאו כי יותר מ-90% מתאונות העבודה הקטלניות היו של גברים.
הפרדה על פי מין מצמצמת את שדה הברירה המקצועי. כאשר רוב העוסקים בעיסוק מסוים הם בני מין אחד, במרוצת הזמן מוטבעת עליו תווית מגדרית המקנה לו זהות של עיסוק המתאים למגדר ספציפי ובלתי מתאים לכאורה למגדר האחר. לתווית המגדרית יש חלק חשוב בדימויו החברתי של העיסוק והיא משפיעה על התנהגותם של דורשי עבודה ומעבידים כאחד. מיעוט נשים בענף ההנדסה לדוגמה, משווה לו דימוי או מתייג אותו כמקצוע בלתי הולם לנשים ומרתיע את רובן מלבחור בתחום זה או אפילו להביאו בחשבון כבחירה אפשרית. אלה הבוחרים במקצוע הנחשב "בלתי מתאים" כגון, אישה העוסקת במכונאות או גבר הבוחר לעבוד כ"גננת" ניצבים באופן תמידי בפני הצורך להוכיח שעל אף בחירתם המקצועית, נשיותן או גבריותם אינה מוטלת בספק וזהותם המינית אינה פוגעת במיומנותם המקצועית ולהפך[דרוש מקור].
הגורמים להפרדה מגדרית בתעסוקה

יש מחקרים המייחסים מספר סיבות לתופעה של הפרדה מגדרית בתעסוקה:
אחריות לבית ולמשפחה – נשים מטפלות יותר בתחזוקת הבית ובגידול הילדים.
תחומי הלימוד – על אף שנשים פונות להשכלה גבוהה בשיעור שאינו נופל משיעור הגברים, נוטים הגברים ללמוד תחומים בהם השכר גבוה ונשים נוטות למקצועות "נשיים" המאופיינים ברובם בשכר נמוך יחסית.
נורמות עבודה – בחלק ממקומות העבודה הגבריים "נורמות העבודה" בנויות בצורה ששוחקת נשים המנסות להשתלב בהם. למשל: הערכת עובדים על פי נכונותם לשעות עבודה ארוכות ושעות נוספות.
כח פיסי – במקצועות רבים בהם נדרש כח רב לביצוע העבודה, קיים רוב גברי ברור באיוש מצבת העובדים.
דעות קדומות – בסקר שנערך בישראל עבור נציבות שוויון הזדמנויות בעבודה השיבו מיעוט מהמעסיקים (24% מהמעסיקים במגזר הפרטי ו־17% מהמעסיקים במגזר הציבורי) כי יש תפקידים שנשים תתקשנה למלא. המעסיקים התייחסו בעיקר לתפקידים הדורשים כוח פיזי, הכשרה טכנית או שעות עבודה ארוכות כאמור לעיל. המשמעות של ממצאי הסקר היא כי רוב מכריע של המעסיקים אינם מחזיקים בדעות אלו.
ראו גם

שוק עבודה מפולח
תפקידי מגדר
מדע ומגדר
נשים במדע
הניה פקלמן
אפליה מינית
עבודה נשית
הערות שוליים

1 2  יערה מן, עו"ד שי אוקסברג, כשתהיי גדולה: הסללה מגדרית וחלוקה תעסוקתית בישראל, שדולת הנשים בישראל, 2021, עמ' 5
↑  B. F. Reskin, Sex Segregation at Work, Oxford: Pergamon, 2001-01-01, עמ' 13962–13965, ISBN 978-0-08-043076-8. (באנגלית)
↑  Mary Stergiou-Kita, Elizabeth Mansfield, Randy Bezo, Angela Colantonio, Danger zone: Men, masculinity and occupational health and safety in high risk occupations, Safety Science 80, 2015-12-01, עמ' 213–220 doi: 10.1016/j.ssci.2015.07.029
↑  יערה מן, עו"ד שי אוקסנברג, כשתהיי גדולה- הסללה מגדרית וחלוקה תעסוקתית בישראל, שדולת הנשים בישראל, 2021, עמ' 11
↑  יעל חסון ונגה דגן-בוזגלו, בידול תעסוקתי ופערי שכר בין גברים ונשים, באתר מרכז אדוה, ‏דצמבר 2013
| --- | --- |
בקרת זהויות :  NLI: 987007536444205171  BnF: cb121457984 (data)  LCCN: sh85120730
הר סוקק

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי טולה 
 קואורדינטות:  66°49′00″S 50°58′00″E﻿ / ﻿66.8167°S 50.9667°E﻿ / -66.8167; 50.9667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר סוקק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר סוקק
 
הר סוקק או הר סוצ'ק (באנגלית: Mount Soucek) הוא הר בחלק הצפון-מערבי של הרי טולה, בארץ אנדרבי שבאנטארקטיקה.
ההר ממוקם בין הר הארדי לבין רכס פיקוק.
ההר ממוקם 13 קילומטרים ממזרח-דרום-מזרח להר ריסר-לארסן.
היסטוריה > גילוי ההר ומיפויו

ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.
היסטוריה > מקור השם

שמו של ההר ניתן לו על ידי ועדת השמות האנטארקטיים של אוסטרליה.
ההר נקרא על שמו של דוקטור זדנק סוצ'ק (Zdeněk Souček), קצין רפואה בתחנת וילקס בשנת 1960; ובשנת 1962.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5  מידע גאוגרפי והיסטורי
↑  מידע גאוגרפי
1 2 3  מידע היסטורי על שם ההר
| הרי טולה |
| --- | --- | --- |
| הרים | אולדפילד • בונד • בסט • ברטלט • דגרפלדט • דנהאם • דאנג'י • הארדי • הארווי • המפסון • מוריסון • מילר • סוקק • סטורר • פורטאוס • פיתגורס • קייזר • קינג • רודס • ריידר • ריסר-לארסן |  |
| רכסי הרים | פיקוק |  |
| נונאטאקים | הארווי |  |
הר סטורר

| --- | --- |
אין תמונה חופשית
 מידע כללי
 גובה:  415 מ' 
 מיקום:  אזור הברית האנטארקטית,
 רכס הרים:  הרי טולה 
 קואורדינטות:  66°53′00″S 51°00′00″E﻿ / ﻿66.8833°S 51°E﻿ / -66.8833; 51
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר סטורר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר סטורר
 
הר סטורר (באנגלית: Mount Storer) הוא פסגה בהרי טולה, בארץ אנדרבי שבאנטארקטיקה.
גובהו של ההר 415 מטרים מעל פני הים.
פסגתו של ההר משוננת.
ההר ממוקם 7 קילומטרים מזרחית - צפון-מזרחית להר הארווי; ההר ממוקם 19 קילומטרים דרומית - מזרחית להר ריסר-לארסן.
היסטוריה > גילוי הפסגה

ההר נראה לראשונה מהאי אובזרווישן באוקטובר 1956, על ידי משלחת החקר האנטארקטית הלאומית של אוסטרליה בראשותו של פ. וו. קרון (P.W. Crohn).
היסטוריה > מקור השם

שמו של ההר ניתן לו על ידי ועדת השמות האנטארקטית של אוסטרליה.
ההר נקרא על שמו של ויליאם סטורר (William Storer), מפעיל רדיו בתחנת מוסון בשנת 1954.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6  מידע גאוגרפי והיסטורי
↑  מידע גאוגרפי
↑  מידע גאוגרפי באתר הגאזט האוסטרלי
| הרי טולה |
| --- | --- | --- |
| הרים | אולדפילד • בונד • בסט • ברטלט • דגרפלדט • דנהאם • דאנג'י • הארדי • הארווי • המפסון • מוריסון • מילר • סוקק • סטורר • פורטאוס • פיתגורס • קייזר • קינג • רודס • ריידר • ריסר-לארסן |  |
| רכסי הרים | פיקוק |  |
| נונאטאקים | הארווי |  |
הקורפוס ה-23 (בריטניה)

|  פרטים |
| --- | --- |
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  קורפוס
 אירועים ותאריכים
 תקופת הפעילות:  פברואר 1918 – נובמבר 1918 (כ־274 ימים)
 מלחמות:  מלחמת העולם הראשונה
 פיקוד
 דרגת המפקד:   לוטננט גנרל
 מפקדים:  אדוארד פאנשווה
 
הקורפוס ה-23 של הצבא הבריטי היה קורפוס בריטי, אשר פעל בתקופת מלחמת העולם הראשונה.
היסטוריה

הקורפוס הוקם בבריטניה בפברואר 1918, וכלל יחידות אימונים לפני שנשלחו להילחם בצרפת. הקורפוס היה תחת פיקודו של אדוארד פאנשווה, ופורק עם תום המלחמה.
ויקטור פון שויכנשטיל

| --- | --- |

ויקטור פון שויכנשטיל
 לידה:  10 במאי 1857 ויטקוביץ, האימפריה האוסטרית 
 פטירה:  17 באפריל 1938 (בגיל 80) וינה, גרמניה הנאצית גרמניה הנאצית
 מקום קבורה:  בית הקברות המרכזי בווינה 
 מדינה:  אוסטריה 
 השתייכות:   הצבא האוסטרו-הונגרי.
 תקופת הפעילות:  1874–1919 (כ־45 שנים)
 דרגה:   גנרל-אוברסט
 תפקידים בשירות
 מפקד הדיוויזיה ההררית השמינית מפקד הדיוויזיה העשירית מפקד הדיוויזיה התשיעית מפקד הקורפוס השמיני מפקד הקורפוס הראשון מפקד הארמייה ה-11
 פעולות ומבצעים
 מלחמת העולם הראשונה
 
ויקטור גראף פון שויכנשטיל (בגרמנית: Viktor Graf von Scheuchenstuel;‏ 10 במאי 1857 ויטקוביץ, האימפריה האוסטרית – 17 באפריל 1938 וינה, גרמניה הנאצית) היה מפקד בכיר בצבא האוסטרו-הונגרי במלחמת העולם הראשונה.
ביוגרפיה > תחילת דרכו

שויכנשטיל נולד ב-10 במאי 1857 בעיר ויטקוביץ שהשתייכה אז לאימפריה האוסטרית. כיום נמצאת העיר בתחומי צ'כיה המודרנית. הוא למד בקורס לקצינים, ובשנת 1874 התגייס לצבא בדרגת לויטננט. הוא הועלה לדרגת אובר-לויטננט, ולמד באקדמיה הצבאית בווינה. לאחר סיום לימודיו בשנת 1886, מילא במטכ"ל האוסטרו-הונגרי תפקידי פיקוד ומטה. בשנת 1903 קיבל פיקוד על הרגימנט ה-30, ובשנת 1907 קודם לדרגת גנרל מיור וקיבל פיקוד על בריגדת החי"ר ה-69. בשנת 1908 קיבל פיקוד על הדיוויזיה ההררית ה-8, ובשנת 1910 על דיוויזיית החי"ר ה-10. בשנת 1911 הועלה לדרגת פלדמרשל-לוטננט ובשנת 1912 קיבל פיקוד על דיוויזיית החי"ר ה-9.
ביוגרפיה > מלחמת העולם הראשונה

ב-13 בספטמבר 1914, במהלך מלחמת העולם הראשונה, קיבל פיקוד על הקורפוס השמיני שחנה בפראג. הוא השתתף בפלישה לסרביה, והתבלט במיוחד בקרב על עיר הבירה בלגרד. בשנת 1916 הוא השתתף בפלישה לאלבניה, ולאחר מכן הוא הועבר לחזית האיטלקית ולחם בקרב אסיאגו ב-15 במאי של אותה שנה. לאחר הקרב מונה לחבר במועצה המלכותית. בעקבות מתקפת ברוסילוב הועבר הקורפוס שלו לחזית המזרחית.
במהלך הקרבות נגד הרוסים נכנס שויכנשטיל לעימות מול הפיקוד העליון משום שסירב להוביל את חייליו במצב שנראה חסר תקווה. הקורפוס השמיני פורק, ושויכנשטיל אולץ לצאת לפנסיה. למזלו, פרנץ יוזף הראשון, קיסר אוסטריה התערב לטובתו והחזיר אותו לצבא. ב-8 בספטמבר 1916 הוא קיבל פיקוד על הקורפוס הראשון, שהיה חלק מהארמייה השביעית של הרמן קבש, והועבר לחזית נגד רומניה. הוא לא נשאר ברומניה זמן רב, שכן עד מהרה נכנעה זו האחרונה והוא הוחזר לחזית האיטלקית. ב-28 בפברואר 1917 הוא נעשה אציל והוענק לו התואר "גראף".
ב-28 בפברואר 1917 הוא קיבל פיקוד על הארמייה ה-11 בחזית האיטלקית, ויחד עמה זכה בניצחון מוחץ בקרב קפורטו. ב-16 בנובמבר הוא הועלה לדרגת גנרל-אוברסט, שהיא דרגת ביניים בין גנרל לפילדמרשל. הוא המשיך לפקד על הארמייה שלו בין היתר בקרב הנהר פיאווה, ובקרב ויטוריו ונטו. הוא פרש מהצבא ב-1 בינואר 1919.
ביוגרפיה > אחריתו

לאחר פרישתו חי שויכנשטיל בווינה עד מותו ב-17 באפריל 1938.
הפרדת מזונות

הפרדת מזונות (מכונה גם צירוף מזונות או שילוב מזונות) היא תאוריה בתזונה וברפואה אלטרנטיבית על פיה יש להימנע מלשלב סוגי מזונות שונים בארוחה, כדרך לשפר את בריאות הגוף ולהורדה במשקל (לדוגמה, הימנעות מאכילת מאכלים שבהם כמות גדולה של פחמימות במקביל למאכלים בהם כמות גדולה של חלבונים).
תאוריה זו אינה-מקובלת מחקרית כיום ברפואה ובתזונה מודרנית, וההסברים שניתנו להצדקתה נסתרים ברובם מדרך הפעולה הידועה של מערכת העיכול.
היסטוריה

כבר בתקופות קדומות עלו המלצות להימנע משתיית מים במהלך ארוחה, מעט קודם לה או לאחריה, מתוך הנחה ששתיית מים מרובה מפריעה לתהליך העיכול בדרכים שונות, כדוגמת דילול מיצי העיכול.
התאוריה בדבר הימנעות משילוב סוגי מזונות שונים בארוחה אחת פותחה בעיקרה על ידי הרברט שלטון בספרו Food Combining Made Easy ‏(1951), ובהמשך פותחה בדיאטת היי על ידי הווארד היי, ובדיאטת רזה לתמיד על ידי הארווי ומרילין דיאמונד.
מהות התאוריה והסבר

תאוריה זו גורסת כי יש להימנע מאכילת מזונות שונים שמכילים אבות מזון שונים, כדוגמת שילוב מזונות המכילים פחמימות עם מזונות המכילים חלבונים, וכן יש להימנע משילוב מזונות חומציים עם מזונות בסיסיים.
מפתחי התאוריה הסבירו אותה בכך שמערכת העיכול יעילה בפירוק סוג מזון אחד, בעוד שילוב מספר סוגים (כדוגמת חלבונים ופחמימות) יוצר התנגשות והפרעה לתהליך העיכול, מאחר שהוא מערב אנזימים שונים וסותרים. בנוסף נטען כי שילוב מזונות בעלי רמת חומציות ובסיס מנוגדות מוביל לתגובת חומצה-בסיס שמביאה לשינוי בהרכב המאכל ולנזק לתהליך העיכול.
ביקורת

הטענה בדבר הפרעה של מים לתהליך העיכול לא הוכחה מחקרית, וכיום נחשבת המלצה זו כאינה-נכונה וכמיתוס.
הטענה על התנגשות בין אנזימים שונים בעת עיכול מזונות שונים נסתרת מדרך הפעולה הרגילה של מערכת העיכול, שבה אבות מזון שונים מתעכלים במקומות שונים ולא במקביל, וכן מהעובדה שבמהלך תהליך העיכול מופרשים אל הקיבה אנזימים קבועים מהלבלב, ללא תלות בסוג המזון שנכנס אליה. בנוסף, מרבית המזונות מכילים שילוב של כמה אבות מזון, כדוגמת הקטניות שמכילים שילוב של פחמימות וחלבונים, ומעטים המזונות שאינם מכילים שילוב של כמה אבות מזון.
הטענה של הפרעה לתהליך העיכול בשילוב בין מזונות בעלי רמת חומציות שונה נסתר מדרך פעולתה הרגילה של הקיבה, שהיא חומצית ביותר, ובעת כניסת מזון שמוריד את רמת החומציות, נוספת כמות רבה של מיצי קיבה כדי לאזן בחזרה את חומציות הקיבה. מנגד, המעי הוא סביבה בסיסית, והאיזון בין החלקים השונים של מערכת העיכול נעשה באופן טבעי ואינו מושפע כמעט מסוג המזון.
כשיטת דיאטה להורדת במשקל, לא נמצאה ראיה לכך שהפרדת מזונות יעילה יותר משיטת דיאטה אחרת, אך נמצאה השפעה קלה על עלייה בפירוק השומן בקרב משתתפי דיאטה זו, ממצא שהוסבר בכך שהעדר פחמימות בארוחה הופך את השומן למקור האנרגיה העיקרי של הגוף.
הערות שוליים

↑  איילת נדיב, מים בארוחה - נזק או תועלת?, באתר News1 מחלקה ראשונה, 23 באוקטובר 2013
בלדד השוחי, מתי לשתות, בזמן האוכל או אחרי?, באתר כלכליסט, 24 בינואר 2013
↑  Similar weight loss with low-energy food combining or balanced diets, International Journal of Obesity, April 2000
↑  Metabolic effects of HAY's diet
הקורפוס ה-22 (בריטניה)

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  קורפוס
 אירועים ותאריכים
 תקופת הפעילות:  1917–1918
 מלחמות:  מלחמת העולם הראשונה
 פיקוד
 דרגת המפקד:   לוטננט גנרל
 מפקדים:  אלכסנדר גודלי
הקורפוס ה-22 של הצבא הבריטי היה קורפוס בריטי, אשר השתתף במלחמת העולם הראשונה.
היסטוריה

הקורפוס הוקם בצרפת בדצמבר 1917, ממה שנשאר מקורפוס אנזא"ק ה-2, לאחר שעזבו הדיוויזיות האוסטרליות להקים את הקורפוס האוסטרלי. ביולי 1918 תוגבר הקורפוס באופן משמעותי על ידי תוספת של ארבע דיוויזיות מהצבא הבריטי מהשורה הראשונה, הדיוויזיה ה-15 (הסקוטית), הדיוויזיה ה-34, הדיוויזיה ה-51 (היילנד) והדיוויזיה ה-62 (ווסט ריידינג). הקורפוס הועמד תחת פיקוד צרפתי ביולי 1918 במהלך הקרב השני על המארן, כאשר שתי דיוויזיות (15, 34) נכנסו לפעולה עם הארמייה העשירית הצרפתית (מנז'ן) באזור סואסון, ושתי דיוויזיות (51, 62) פעלו בעמק ארדרה עם הארמייה החמישית הצרפתית (ברטלו) נגד ריימס. הקורפוס הוחזר לפיקודו של הייג בתחילת אוגוסט 1918 לצורך קרב אמיין, ופורק לאחר המלחמה.
הסופר ליג האנגלית לנשים

| --- | --- |
סמל הסופר ליג האנגלית לנשים

 ענף:  כדורגל
 תאריך ייסוד:  2010
 ארגון מפעיל:  התאחדות הכדורגל האנגלית
 מספר מתמודדים:  12
 מדינות משתתפות:  אנגליה אנגליה
 יבשת:  אירופה
 זוכה:  צ'לסי (2023/2024)
 הכי הרבה זכיות:  צ'לסי - 7 זכיות
 מפעל מקביל:  גביע ה-FA לנשים
 מפעל נמוך יותר:  הצ'מפיונשיפ לנשים
 אתר הליגה
 
הסופר ליג האנגלית לנשים (באנגלית: Football Association Women's Super League (FA WSL)) היא הליגה הבכירה במערכת הליגות של כדורגל הנשים באנגליה שמופעלת על ידי התאחדות הכדורגל האנגלית. הליגה כוללת כיום 12 קבוצות, נוסדה ב-2010 והחליפה את ליגת הפרמייר ליג לנשים שהייתה הליגה הבכירה בזמנו.
הליגה הזו מקצוענית במלואה ורוב הקבוצות שבה מסונפות למועדונים המקבילים בפרמייר ליג ובפוטבול ליג.
הקבוצות המשחקות בליגה מתחרות גם בגביע ה-FA לנשים, בגביע הליגה לנשים ובמגן הקהילה לנשים. עד עונת 2020/2021 העפילו 2 הקבוצות הראשונות בליגה לליגת האלופות והחל מהעונה העוקבת יעפילו 3 הראשונות בליגה לליגת האלופות.
היסטוריה

ההחלטה על יסוד הליגה התקבלה ב-2010 כשהכוונה הייתה להחליף את ליגת הפרמייר ליג לנשים כליגה הבכירה באנגליה. הקבלה לליגה הייתה על סמך בקשה של הקבוצות ועמידה בקריטריונים שהציבה ההתאחדות לכדורגל. 16 מועדונים ביקשו להתקבל לליגה ונאבקו על 8 מקומות בלבד שהוקצו לה בשנה הראשונה. עקב המצב הכלכלי הקשה במדינה בשנה זו נדחתה הפעלת הליגה בשנה והיא החלה לפעול רק בשנת 2011.
עד שנת 2016 פעלה הליגה כליגת קיץ בלבד בחודשים אפריל עד ספטמבר והחל מ-2017 עברה לפעול כליגת חורף כמו שאר הליגות באנגליה בחודשים ספטמבר עד מאי. הליגה החלה לפעול עם 8 קבוצות והעלתה את מספרן בהדרגה עד ל-12 החל מעונת 2019/2020.
הליגה החלה לפעול כליגה חצי מקצוענית אך החל מעונת 2017/2018 הפכה לליגה מקצוענית במלואה. החל משנת 2015 הוקמה ליגת משנה שהמנצחת בה עולה לסופר ליג והאחרונה בסופר ליג יורדת אליה. כמו כן, האחרונה שבליגת המשנה ירדה לפרמייר ליג לנשים והמנצחת בפרמייר ליג עלתה אליה ובכך נוצר חיבור בין הליגות השונות והושלמה הפירמידה של ליגות הנשים באנגליה.
חסויות ושידורים

בתחילת 2019 פורסם כי בנק ברקליס יעניק חסות לליגה לעונות 2019/20 עד סוף 2021/22 בשווי של 10 מיליון ליש"ט. מדובר היה בהשקעה הגדולה ביותר של ארגון חיצוני בספורט נשים בבריטניה אי פעם. במסגרת הסכם החסות שונה שם הליגה ל-"Barclays FA Women’s Super League".
בשנה זו חשפה ההתאחדות האנגלית פלטפורמה לשידור כל משחקי הליגה דרך אפליקציה בנוסף לשידור משחקים נבחרים בערוצי הטלוויזיה. בתחילת 2021 הכריזה ההתאחדות על הסכם שידור עם BBC ו-Sky Sports שבמסגרתו ישודרו עשרות משחקי ליגה בעונה תמורת כ-8 מיליון ליש"ט לעונה. מדובר היה בהסכם פורץ דרך כיוון שהייתה זו הפעם הראשונה שבה נמכרו זכויות השידור בליגה בנפרד ממשחקי הגברים.
המועדונים בליגה

קבוצות הליגה נכון לעונת 2020/2021 הן:
| קבוצה | עיר | אצטדיון | תכולה | מיקום בעונה הקודמת (2019/2020) |
| --- | --- | --- | --- | --- |
| ארסנל | בורהאמווד, הרטפורדשייר | מדואו פארק | 4,502 | 3 |
| אסטון וילה | וולסוואל, וסט מידלנדס | אצטדיון בסקוט | 11,000 | 1 בליגת המשנה |
| ברמינגהאם סיטי | סוליהאל, וסט מידלנדס | דמסון פארק | 3,050 | 11 |
| ברייטון אנד הוב אלביון | קראולי, סאסקס | אצטדיון ברואדפילד | 6,134 | 9 |
| בריסטול סיטי | באת', דרום-מערב אנגליה | טוורטון פארק | 3,582 | 10 |
| צ'לסי | קינגסטון שעל התמזה, לונדון | קינגסמדואו | 4,850 | 1 (אלופה) |
| אברטון | ליברפול | ולטון הול פארק | 2,200 | 6 |
| מנצ'סטר סיטי | מנצ'סטר | אצטדיון האקדמיה | 7,000 | 2 |
| מנצ'סטר יונייטד | ליי, מנצ'סטר רבתי | כפר הספורט ליי | 12,000 | 4 |
| רדינג | רדינג | אצטדיון מדז'סקי | 24,161 | 5 |
| טוטנהאם הוטספר | קנונס פארק, לונדון | אצטדיון הכוורת | 5,176 | 7 |
| וסטהאם יונייטד | דאגנהאם, לונדון | דרך ויקטוריה | 6,078 | 8 |
אלופות וסגניות לפי שנה

| עונה | אלופת המדינה | סגנית | מקום שלישי | מלכת השערים | מספר שערים |
| --- | --- | --- | --- | --- | --- |
| 2011 | ארסנל | ברמינגהאם סיטי | אברטון | אנגליה רייצ'ל ויליאמס (ברמינגהאם סיטי) | 14 |
| 2012 | ארסנל | ברמינגהאם סיטי | אברטון | סקוטלנד קים ליטל (ארסנל) | 11 |
| 2013 | ליברפול | בריסטול אקדמי | ארסנל | אנגליה נטאשה דואי (ליברפול) | 13 |
| 2014 | ליברפול | צ'לסי | ברמינגהאם סיטי | אנגליה קארן קארני (ברמינגהאם סיטי) | 8 |
| 2015 | צ'לסי | מנצ'סטר סיטי | ארסנל | אנגליה בט מיד (סאנדרלנד) | 12 |
| 2016 | מנצ'סטר סיטי | צ'לסי | ארסנל | אנגליה אניולה אלוקו (צ'לסי) | 9 |
| 2017/2018 | צ'לסי | מנצ'סטר סיטי | ארסנל | אנגליה אלן וויט (ברמינגהאם סיטי) | 15 |
| 2018/2019 | ארסנל | מנצ'סטר סיטי | צ'לסי | הולנד ויויאן מידמה (ארסנל) | 22 |
| 2019/2020 | צ'לסי | מנצ'סטר סיטי | ארסנל | הולנד ויויאן מידמה (ארסנל) | 16 |
| 2020/2021 | צ'לסי | מנצ'סטר סיטי | ארסנל | אוסטרליה סאם קר (צ'לסי) | 21 |
| 2021/2022 | צ'לסי | ארסנל | מנצ'סטר סיטי | אוסטרליה סאם קר (צ'לסי) | 20 |
| 2022/2023 | צ'לסי | מנצ'סטר יונייטד | ארסנל | אנגליה רייצ'ל דיילי (אסטון וילה) | 22 |
| 2023/2024 | צ'לסי | מנצ'סטר סיטי | ארסנל | ח'דיג'ה שאו (מנצ'סטר סיטי) | 21 |
מספר זכיות לפי מועדון

מכיוון שהליגה הוקמה למעשה ב-2010, עד אז אלופת אנגליה בכדורגל נקבעה בתחרות הפרמייר ליג לנשים. נהוג לספור את האליפויות המדינה ע"פ סך האליפויות שנצברו בתחרות הקודמת ובתחרות הנוכחית מ-2011 ואילך. כמו כן מסוכמות בטבלה סך הסגנויות לכל קבוצה מכל התקופה.
| המועדון | אלופות הפרימייר ליג (1991–2010) | אלופות הסופר ליג (2011–הווה) | סה"כ אליפויות אנגליה | סה"כ סגנויות |
| --- | --- | --- | --- | --- |
| ארסנל | 12 | 3 | 15 | 4 |
| צ'לסי | - | 7 | 7 | 1 |
| קרוידון/צ'רלטון אתלטיק | 3 | - | 3 | 2 |
| דונקסטר רוברס בלס | 2 | - | 2 | 7 |
| ליברפול | - | 2 | 2 | 1 |
| אברטון | 1 | - | 1 | 5 |
| מנצ'סטר סיטי | - | 1 | 1 | 6 |
| פולהאם | 1 | - | 1 | - |
הערות שוליים

↑  ליאור ברטל, ‏אחרי 97 שנים, כדורגל הנשים האנגלי שוב מקצועני, באתר דבר העובדים בארץ ישראל, 15 בספטמבר 2018
↑  ברקליס ישקיע 10 מיליון ליש"ט בליגת כדורגל הנשים של אנגליה, באתר כלכליסט, 20 במרץ 2019
↑  ליאור ברטל, ‏ליגת הנשים הבריטית חתמה על הסכם חסות חסר תקדים, באתר דבר העובדים בארץ ישראל, 20 במרץ 2019
↑  ליאור ברטל, ‏אנגליה תשדר את כל משחקי ליגת הנשים בכדורגל, בישראל נמשיך לחכות, באתר דבר העובדים בארץ ישראל, 7 באוגוסט 2019
↑  Women's football: Record breaking TV for Women's Super League (באנגלית)
| כדורגל באנגליה אנגליה |
| --- | --- | --- |
| ניהול | התאחדות הכדורגל האנגלית • קבוצות • אצטדיונים • רשימת תחרויות |  |
| תחרויות ליגה | פרמייר ליג • הפוטבול ליג (צ'מפיונשיפ • הראשונה • השנייה) • מערכת הליגות הלאומית (נשיונל ליג • ליג דרום • ליג צפון)  • הפרמייר ליג הצפונית • הליגה הדרומית • הליגה האיסטמיאנית • מבנה הליגות |  |
| תחרויות גביע | גביע ה-FA • גביע הפוטבול ליג • מגן הקהילה • פרס הפוטבול ליג • פרס ה-FA • גביע ליגת קונפרנס • אגרטל ה-FA • הגביע הבין-ליגתי של ה-FA |  |
| נבחרות | הנבחרת הלאומית • הנבחרת הצעירה • נבחרת הנשים |  |
| כדורגל נשים | הסופר ליג • הצ'מפיונשיפ לנשים (בעבר: פרמייר ליג הנשים) • גביע ה-FA לנשים • גביע הליגה לנשים • מגן הקהילה לנשים • גביע הליגה הלאומית לנשים |  |
| פרסים | היכל התהילה של הכדורגל האנגלי • שחקן העונה בפרמייר ליג • כדורגלן השנה (התאחדות שחקני הכדורגל) • כדורגלן השנה (התאחדות עיתונאי הכדורגל) • הכדורגלן הצעיר של השנה • כפפת הזהב בפרמייר ליג • מאמן העונה • שער העונה  • מאמן החודש • שחקן החודש • שער החודש • הצלת החודש |  |
| --- | --- |
בקרת זהויות :  LCCN: nb2015004738  VIAF: 314901730   WorldCat (עם VIAF): 314901730 
גביע האליפות, לאחר המיתוג מחדש ב-2018/2019